paragraph_text: Moderator je osoba s iskustvom, obično medijskim. U pravilu to nije organizator. Višegodišnja iskustva su pokazala da osobe bez medijskog i scenskog iskustva, koje su dobri organizatori, vrlo često kao loši moderatori upropaste inače dobro koncipirani okrugli stol te je potrebno funkciju moderatora odvojiti od funkcije organizatora. Ne smije u diskusiji zastupati unaprijed odabrani stav niti smije forsirati bilo čije mišljenje, nego biti neutralan, ekvidistantan prema svim tendencijama koje se pojave u raspravi, a zastupati opće prihvaćene društvene norme.